บาทเปิด31.28/32 บาทต่อดอลลาร์ อ่อนค่า
เงินบาทเปิดตลาด 31.28/32 บาทต่อดอลลาร์ อ่อนค่าจากดอลลาร์แข็งค่าหลังเฟดส่งสัญญาณขึ้นดอกเบี้ย
17 มิ.ย. 2564

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.28/32 บาท/ดอลลาร์ อ่อนค่าจากเย็นวานที่ปิดตลาดที่ระดับ 31.17 บาท/ดอลลาร์เงินบาทเช้านี้ปรับตัวอ่อนค่าลงค่อนข้างมาก เนื่องจากดอลลาร์สหรัฐปรับตัวแข็งค่าขึ้นเมื่อเทียบเงินสกุลหลักๆ หลังจากผลประชุมธนาคารกลางสหรัฐ (เฟด) ออกมาเมื่อคืนนี้ ซึ่งมีการเปิดเผยรายงาน dot-plot ที่ระบุว่ากรรมการส่วนใหญ่ 13 ใน 18 รายคาดการณ์ว่าจะมีการปรับขึ้นอัตราดอกเบี้ยอย่างน้อย 2 ครั้งในปี 2566"บาทเช้านี้อ่อนค่าไปมากจากเมื่อวาน หลังประชุมเฟดออกมาเมื่อคืน ซึ่งแม้รอบนี้จะคงดอกเบี้ยนโยบาย และไม่เปลี่ยนแปลงเรื่อง QE แต่ใน dot plot กรรมการส่วนใหญ่มองว่ามีโอกาสมากขึ้นที่เฟดจะขึ้นดอกเบี้ยในปี 2023" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 31.20-31.35 บาท/ดอลลาร์